สวัสดีค่ะพอดีว่า ปจด. ปกติ มาวันที่ 23 ธันวาคม แล้วทานยาคุมฉุกเฉิน วันที่ 28 เดือนธันวาคม หลังจากนั้นมีเลือดจากอยากคุมฉุกเฉิน หายถึงวันที่ 2 มกราคม อยากจะรู้ว่า รอบเดือนของมกราคม จะมีประจำเดือนมาอยู่ไหมคะ
สวัสดีค่ะการรับประทานยาคุมฉุกเฉินอาจทำให้-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะดังนั้นหลังใช้ยาคุมฉุกเฉิน อาจมีเลือดออกผิดปกติ หรือมีประจำเดือนมาคลาดเคลื่อนได้ แต่อย่างไรก็ตามสุดท้ายก็ควรจะมาแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก